# Dabaszinātņu un veselības aprūpes fakultāte

# Veselības aprūpes katedra

# PĒTNIEKS

**Galvenie uzdevumi un pienākumi**

1. Pētnieka galvenais uzdevums ir kvalificēti veikt zinātniskos pētījumus veselības aprūpes jomā, sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Pētnieka amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Pētnieka galvenie pienākumi ir:

2.1. veikt kvalitatīvu zinātniski pētniecisko darbu veselības aprūpes jomās Veselības aprūpes katedrā, pētījumu rezultātus publicējot SCOPUS/WoS indeksētos zinātniskajos izdevumos.

2.2. veicot zinātnisko darbību, nodrošināt zinātnisko pētījumu objektivitāti;

2.3. informēt sabiedrību par savu zinātnisko pētījumu rezultātiem, kā arī savas kompetences ietvaros sniegt konsultācijas un eksperta atzinumus;

2.4. popularizēt zinātnes sasniegumus un atziņas, sniegt atzinumus par moderno tehnoloģiju un organizatorisko paņēmienu izmantošanas iespējām Latvijas tautas labklājības un valsts saimnieciskās konkurētspējas attīstībai;

2.5. pilnveidot savu zinātnisko kvalifikāciju un piedalīties jaunu zinātnieku sagatavošanā;

2.6. pārtraukt zinātniskos pētījumus, ja tie, pēc zinātnieka atzinuma, var radīt draudus cilvēcei, sabiedrībai vai dabai, un informēt par to sabiedrību;

2.7. piedalīties tādu zinātnisko pētījumu uzdevumu formulēšanā, kuru mērķis ir attīstīt Latvijas saimniecisko konkurētspēju un nacionālo identitāti;

2.8. piedalīties izglītības sistēmas zinātniskās attīstības un pilnveidošanas procesā;

2.9. kalendārā gada laikā publicēt/apstiprināt publicēšanai zinātniskos rakstus saskaņā ar “Daugavpils Universitātes akadēmiskā personāla zinātniskā darba efektivitātes vērtēšanas kārtības” 3.1.punktu.

2.10. zinātniskajā darbībā nodrošināt sadarbību ar industriju, pašvaldībām un citiem pasūtītājiem;

2.11. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.12. sekot attiecīgās zinātnes nozares/apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.13. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas, meistarklases u.t.t. ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.14. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.15. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Pētnieka amatā atklātā konkursā var ievēlēt personu ar doktora grādu veselības aprūpē vai vai tai pielīdzināmajās jomās.

2. Pēdējos sešos gados zinātnes nozarei atbilstošas vismaz 6 zinātniskās publikācijas *Web of Science* vai *Scopus* indeksētos zinātniskajos izdevumos.

3. Spēja patstāvīgi organizēt pētniecisko darbu, lasīt studiju kursus, vadīt seminārus, praktiskās nodarbības un organizēt pārbaudījumus.

4. Valsts valodas prasme atbilstoši Valsts valodas likumam, angļu valodas zināšanas B2 līmenī.

5. Pieredze ES projektu pieteikumu sagatavošanā un īstenošanā.

6. Pieredze fizioterapijas jomā.

7. Datorprasmes pieredzējuša lietotāja līmenī: MS Word, Excel, PowerPoint.